CELEX: 32019D0266
Language: et
Date: 2019-02-14 00:00:00
Title: Komisjoni rakendusotsus (EL) 2019/266, 14. veebruar 2019, millega lõpetatakse dumpinguvastane menetlus Malaisiast pärit solaarklaasi impordi suhtes

15.2.2019   
               
               
                  ET
               
               
                  Euroopa Liidu Teataja
               
               
                  L 44/31
               
            
         KOMISJONI RAKENDUSOTSUS (EL) 2019/266,
         14. veebruar 2019,
         millega lõpetatakse dumpinguvastane menetlus Malaisiast pärit solaarklaasi impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 9 lõiget 1,
         ning arvestades järgmist:
         1.   MENETLUS
         
         
                     (1)
                  
                  
                     23. mail 2018 algatas Euroopa Komisjon (edaspidi „komisjon“) dumpinguvastase uurimise seoses Malaisiast pärit solaarklaasi impordiga liitu ning avaldas sellekohase algatamisteate (2)
                        Euroopa Liidu Teatajas.
                  
               
                     (2)
                  
                  
                     Uurimine algatati kaebuse alusel, mille esitas EU ProSun Glass (edaspidi „kaebuse esitaja“) kahe liidu tootja nimel, kelle toodang moodustab üle 25 % liidu solaarklaasi kogutoodangust. Kaebus sisaldas tõendeid dumpingu ja sellest tulenenud olulise kahju kohta, mida käsitati piisava põhjusena uurimise algatamiseks.
                  
               
                     (3)
                  
                  
                     Algatamisteates kutsus komisjon huvitatud isikuid uurimises osalemiseks komisjoniga ühendust võtma. Lisaks teatas komisjon eraldi kaebuse esitajale, teistele teadaolevatele liidu tootjatele, teadaolevale eksportivale tootjale ning Malaisia ametiasutustele, teadaolevatele importijatele, tarnijatele ja kasutajatele, kauplejatele, samuti teistele teadaolevalt asjassepuutuvatele ühendustele uurimise algatamisest ja kutsus neid üles osalema.
                  
               
                     (4)
                  
                  
                     Kõigil huvitatud isikutel oli võimalus esitada uurimise algatamise kohta oma märkused ja taotleda ärakuulamist komisjonis ja/või kaubandusmenetluses ärakuulamise eest vastutava ametniku juures algatamisteates sätestatud tähtaja jooksul.
                  
               2.   KAEBUSE TAGASIVÕTMINE JA MENETLUSE LÕPETAMINE
         
         
                     (5)
                  
                  
                     14. detsembril 2018 saadetud kirjaga teatas kaebuse esitaja komisjonile, et soovib oma kaebuse tagasi võtta.
                  
               
                     (6)
                  
                  
                     Määruse (EL) 2016/1036 artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
                  
               
                     (7)
                  
                  
                     Uurimise käigus ei ilmnenud ühtegi asjaolu, mis oleks näidanud, et menetluse jätkamine oleks liidu huvides. Seega leidis komisjon, et Malaisiast pärit solaarklaasi liitu importimise suhtes algatatud uurimine tuleks lõpetada. Huvitatud isikuid teavitati sellest ja neile anti võimalus esitada märkusi. Menetluse lõpetamist toetas kümme solaarklaasi kasutajat. Ühtegi muud märkust ei laekunud.
                  
               
                     (8)
                  
                  
                     Seepärast leidis komisjon, et dumpinguvastane menetlus Malaisiast pärit solaarklaasi impordi suhtes liitu tuleks lõpetada meetmeid kehtestamata.
                  
               
                     (9)
                  
                  
                     Käesolev otsus on kooskõlas määruse (EL) 2016/1036 artikli 15 lõike 1 kohaselt loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            TARICi koodide 7007198012 ja 7007198018 alla kuuluva Malaisiast pärit solaarklaasi importi käsitlev dumpinguvastane menetlus lõpetatakse.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 14. veebruar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 176, 30.6.2016, lk 21.
         
            (2)  Teade Malaisiast pärit solaarklaasi importi käsitleva dumpinguvastase menetluse algatamise kohta (ELT C 174, 23.5.2018, lk 8).